James Callis

James Callis (født 4. juni 1971) er en britisk skuespiller. Han er mest kjent for sin rolle som «Dr. Gaius Baltar» i science fiction-serien  Battlestar Galactica.

Bakgrunn

Tidlig liv og familie 
Callis ble født i, og vokste opp i London. Hans foreldre eide en «bed-and-breakfast» der, like ved Sherlock Holmes-museumet. Callis er av jødisk avstamning. Han stammer fra immigranter fra Russland og Polen.

Callis har to søstre og bor i London. Han er gift med Neha, og de har to sønner sammen, Joshua og Sacha, som ble født i 2003 og 2005. Bortsett fra skuespill og regissering og skriving, lager Callis musikk og spiller piano og gitar.

Utdannelse 
Han gikk på Harrow School i nordvestlige London.  I 1990, studerte han engelsk og engelsk litteratur ved University of York. På universitetet var han en ivrig skuespiller i student-teater, samt regi og skribent. Han deltok også noen ganger i oppsetninger som venner satte opp ved Cambridge University, inklusive en produksjon av Harold Pinters The Birthday Party. Han gikk ut med eksamen fra York i 1993.

Skuespillerkarriere

Teater og film 
Callis begynte så på London Academy of Music and Dramatic Art, der han gikk ut med eksamen i 1996, og det samme året fikk han "Jack Tinker"-prisen som Mest Lovende Nykommer for sin rolle i teaterstykket Old Wicked Songs, der han spilte sammen med Bob Hoskins.

Callis har vært med i forskjellige oppsetninger i West End-teater og fjernsyns-serier, samt noe arbeide for radio. Han har også regissert og skrevet noe. Han produserte bl.a filmen Beginner's Luck.

Callis første filmrolle var i filmen Bridget Jones' dagbok, sammen med Renée Zellweger og Hugh Grant, sommeren 2000, og etter noen flere filmer og TV-roller gikk Callis tilbake til scenen i Soho i desember 2002.

Battlestar Galactica 
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Callis spilte rollen som «Dr. Gaius Baltar», en vitenskapsmann med nær kunnskap og samarbeide med Cylon-rasen. Miniserien ble etterhvert en pilot for den nye science fiction-serien Battlestar Galactica, som kom til å vare i fire sesonger med Callis i en hovedrolle. Battlestar Galactica ble filmet for det meste i Vancouver, Canada.

Priser og nominasjoner 
Saturn Award (Academy of Science Fiction, Fantasy & Horror Films, USA)
 2007 – Nominert – Best Supporting Actor in a Television Program – Battlestar Galactica
 2006 – Vinner – Best Supporting Actor on Television – Battlestar Galactica

Utvalgt filmografi 
Listene under er ikke komplett, se Internet Movie Database – James Callis

Filmer og fjernsyn 
 One Night with the King (2006) – Haman
 Dead Cool (2004) – Josh
 Bridget Jones: The Edge of Reason (2004) – Tom
 Battlestar Galactica (2003 – 2009) (TV) – Doctor Gaius Baltar
 Helen of Troy (2003) (TV) – King Menelaus (Helens mann)
 Beginners Luck (2002) – Mark (James skrev og var med på produksjonen av denne filmen)
 Victoria & Albert (2001) (TV) – Ernest (Albert's brother)
 Bridget Jones' dagbok (2001) – Tom
 Sex, Chips & Rock n' Roll (1999)  (TV)  – The Wolf 
 Heat of the Sun (1999)  (TV)  – Clive Lanyard
 A Dance to the Music of Time (1997) (TV) – Prof. Russell Gwinnett
 Soldier Soldier (1996) (TV) –  Major Tim Forrester
 Murder Most Horrid (1996) (TV) – Mark (in episode: "Confess")

Referanser

Eksterne lenker 
 
 Am I Lying with James Callis
 James Callis Fans on Myspace

Personer fra London
Engelske skuespillere
Skuespillere i Battlestar Galactica